
RASEINIŲ RAJONO SAVIVALDYBĖS 10-OJO ŠAUKIMO TARYBOS
BIUDŽETO IR SOCIALINIO EKONOMINIO VYSTYMO
KOMITETO POSĖDŽIO PROTOKOLAS
2025-07-23 Nr. (1.31E)TF-8
Raseiniai
Posėdis įvyko 2025-07-23, 10.00-10.30 val. 
Posėdžio pirmininkė – Vida Ačienė, rajono Savivaldybės tarybos Biudžeto ir socialinio ekonominio vystymo komiteto pirmininkė.
Posėdžio sekretorė – Vilma Siriūnaitienė, rajono Savivaldybės tarybos posėdžių sekretorė.
Dalyvavo:
Komiteto nariai: Agnė Gustė, Andrius Bautronis, Antanas Kilčauskas ir Vaidas Kuzmarskis. 
Posėdžio kvorumas yra.
Kviesti asmenys:
Dalia Andriulienė, rajono Savivaldybės administracijos Biudžeto ir finansų analizės skyriaus vedėja.
Posėdžio pirmininkė pateikė komiteto nariams darbotvarkę, sudarytą iš 1 klausimo.

1. SVARSTYTA. 2025 m. Savivaldybės biudžeto vykdymo I pusmečio apžvalga.
Pranešėja – Dalia Andriulienė
Pranešėja pristatė 2025 m. Savivaldybės biudžeto vykdymo I pusmečio apžvalgą. 
Komiteto pirmininkė V. Ačienė pasidomėjo kaip yra renkamas gyventojų pajamų mokestis, ar su pliusu? Pranešėja atsakė, kad gana neblogai yra renkamas. A. Bautronis paklausė ar bus galima teigti, kad metų gale turėsime didesnį GPM? Pranešėja atsakė, kad tai matysime ar viršijome metinį planą tik sausio mėnesį. A. Bautronis pasiteiravo kaip sekasi rinkti vietinės rinkliavos mokestį? Pranešėja išsamiai atsakė į pateiktą klausimą. V. Kuzmarskis kartu nori pasidžiaugti dėl GPM rinkimo ir prašo palyginti su praeitų metų surinktu GPM. Pranešėja pasakė, kad nelygino su pernai metais. Taip pat pranešėja paantrino, kad lėšų dar reikės Betygalos mokyklai ir už 100 balų egzaminų išlaikymus. V. Ačienė pasiteiravo kokia padėtis yra su trūkstamos kvalifikacijos specialistų pritraukimo išmokomis? Pranešėja išsamiai atsakė į pateiktą klausimą ir dar pabrėžė, kad papildomų  lėšų reikės nuotekų įvedimui. A. Kilčiauskas pasiteiravo apie „Spindulio“ mokyklos lėšas. Kaip bus su nubrauktomis lėšomis? Pranešėja atsakė į pateiktą klausimą. A. Bautronis pasiteiravo kaip bus su seniūnijomis ir jų išlaidomis, didėjant komunalinių paslaugų įkainiams. Pranešėja atsakė, kad skaičiavimų neturi, o išlaidos priklausys nuo oro sąlygų. V. Ačienė pasiteiravo ar biudžetas, kuris buvo skirtas nuotekoms įsirengti jau išnaudotas? Pranešėja išsamiai atsakė į pateiktą klausimą. A. Bautronis pasiteiravo kaip bus su lėšomis, kurių reikės Betygalos Maironio pagrindinei mokyklai ir „Spindulio“ mokyklai-daugiafunkciniam centrui. Pranešėja atsakė į pateiktus klausimus. A. Kilčiauskas paklausė kaip bus, kad UAB „Komunalinės paslaugos“ patyrė 68 000 eurų nuostolį. Pranešėja išsamiai atsakė į pateiktą klausimą. Komiteto pirmininkė V. Ačienė pasiteiravo dėl paskolos, kokia tai paskola, ir kam ji skirta ir kur bus panaudota? Pranešėja atsakė į pateiktus klausimus.
Posėdžio pirmininkė siūlo balsuoti dėl biudžeto vykdymo I pusmečio apžvalgos.
NUTARTA. Pritarti biudžeto vykdymo I pusmečio apžvalgai.
BALSAVO: „už“-5 (vienbalsiai). PRITARTA.

Posėdžio vaizdo ir garso įrašas saugomas. 
Jis pasiekiamas adresu https://e-demokratija.raseiniai.lt/VideoV3/Conference/ 


Posėdžio pirmininkė                                                                                                        Vida Ačienė

